การเดินทางในประเทศไทยทุกจังหวัด ต่างก็มีความสะดวกอย่างมาก ไม่ว่าจะเป็นทางบก สำหรับการเดินทางทางบกนั้นจะมีตัวเลือกการเดินทางหลากหลาย อาทิ รถประจำทาง เช่น รถเมล์ รถไฟ รถไฟฟ้า รถตู้ รถสองแถว รวมไปถึงรถไฟฟ้า BTS, MRT และ ARL ส่วนในต่างจังหวัดนั้นจะมีรถทัวร์ รถบัส รถไฟ รถตู้ และมีรถสองแถวให้บริการ สำหรับรถไม่ประจำทางนั้นจะมีให้เลือกทั้ง รถตุ๊ก ๆ รถแท็กซี่ และรถมอเตอร์ไซค์ รวมไปถึงรถเช่าอีกหนึ่งทางเลือกในการเดินทาง สำหรับการเดินทางทางน้ำนั้นจะมีทั้งเรือโดยสารประจำทาง และเรือเหมาลำเพื่อการท่องเที่ยวคอยให้บริการ และสำหรับการเดินทางทางอากาศภายในประเทศนั้นมีสนามบินรองรับการเดินทางทั้งหมดมากถึง 71 สนามบิน และกำลังก่อสร้างอีก 3 แห่ง เพื่อให้นักท่องเที่ยวเลือกใช้บริการได้ตามความต้องการ